Cuneiform Tablet POAT 2 (L29 555)
Cuneiform tablet, dated to the Old Assyrian Period (ca. 1950-1850 BC).
Genre: legal writing(s)
Transliteration:
10 ma-na KÙ.BABBAR ṣa-ru-pá-am a-šùr-na-da a-na ša-na-at a-na i-dí-IŠTAR i-da-an-ma a-ṣé-er 10 ma-na KÙ.BABBAR ni-is-ḫa-tim ú ša-du-a-tám i-dí-IŠTAR i-na-dí-ma i re-eš₁₅ KÙ.BABBAR ša a-šùr-na-da a-na i-dí-IŠTAR i-du-nu ṭup-pu-um ša 29 ma-na ša i-dí-IŠTAR i-lá-pá-at-ma KÙ.BABBAR a-ni-um šé-ni-šu a-na a-lim{ki} i-lá-ak-ma 29 ma-na KÙ.BABBAR-áp-šu a-šùr-na-da i-lá-qé-ma šu-ma DIRI i-dí-IŠTAR i-lá-qé šu-ma ba-tí-iq i-dí-IŠTAR ú-ma-lá iš-tù ITU.1.KAM ma-ḫu-ur-DINGIR li-mì-im ša qá-tí i-ku-pí-IŠTAR ṭup-pu ḫa-ru-mu-tum lu ša kà-ni-iš lu ša tùr-ḫu-mì-it lu ša ku-na-na-ma-at lu ša dan-a-šur DUMU šál-mì-ḫi-im mì-ma ṭup-pí ḫa-ru-mu-tim pá-ni-ú-tim ša ḫu-bu-ul i-dí-IŠTAR a-ku-šu IGI i-ri-ší-im IGI {d}IŠKUR-ṣú-lu-li IGI pí-lá-aḫ-a-šur